Gunārs Igaunis
Gunārs Igaunis (dzimis 1965. gada 23. jūnijā Viļānos) ir latviešu mūzikas pasniedzējs, latgaliešu tautas dziesmu apkopotājs, uzņēmējs un politiķis, bijis 11. Saeimas deputāts no "Zatlera Reformu partijas". Šobrīd Rēzeknes novada domes deputāts (pārstāv partiju Vienotība). 1992. gadā absolvējis Jāzepa Vītola Latvijas Mūzikas akadēmiju. Bijis uzņēmuma "Baltharmonia" valdes priekšsēdētājs un kapelas "Dziga" vadītājs. Nodarbojas ar mūzikas instrumentu darināšanu. 2007. gadā izveidojis mūzikas instrumentu darbnīcu. Tāpat G. Igaunis kolekcionē ermoņikas un akordeonus. Kopā ar ģimeni arī muzicē. Igauņu ģimene 2009. gadā piedalījās LNT šovā "Dziedošās ģimenes". 2011. gadā pievienojies "Zatlera Reformu partijai" (ZRP). No šīs partijas saraksta kandidēja 11. Saeimas ārkārtas vēlēšanās, kur arī tika ievēlēts no Latgales vēlēšanu apgabala.